
D-ro L. L. Zamenhof koj la Religio 

(Okcize de Zamenhoftago) 


Lia patro estis ateisto. Lia patrino 
estis kredantino. Ambaŭ morale tre 
altstaraj. Li devkonscia. Ŝi amople- 
na. Tre juna, Zamenhof perdis la 
kredon. Laŭ lia biografo D-ro Edm. 
Privat, la kontraŭkristana konduto 
de multaj tiel nomataj Kristanoj do- 
nis la fortan puŝon al tio. A1 ni tio 
povas ŝajni malkuraĝa kaj ne sufiĉe 
motivita. Sed la homo konsistas ne 
nur el racio kaj menso. Precipe ne 
la juna Zamenhof, kiu ŝajne estis mal- 
fortika kaj sentema knabeto. Ciam 
li pruvis esti sincera kiel ni montros 
poste, En tiuj cirkonstancoj ni devas 
lasi la juĝon al Dio en tiu afero. Ĝiu- 
okaze estis peniga afero por nia her 
o. Kelkajn horojn antaŭ la morto in- 
tencante detale priskribi siajn pen- 
sojn kaj travivadon de la superuniver- 
so, li skribis: „Mi ne plu tute bone 
scias en kiu jaro mi perdis la religian 
kredon sed mi ankoraŭ memoras ke 
plej altan gradon de nekredo mi atin- 
gis ĉirkaŭ 15-16a jaro. Estis ankaŭ la 
plej turmenta epoko cn mia vivo. La 
tuta vivo perdis, laŭ mi, ĉian seneon 
kaj valoron. Kun malŝatego mi alri- 
gardis iriin mem kaj la aliajn homojn, 
en mi mem kaj en la. aliaj vidante nur 
senracian pecon da karno, kiu ekestas 
oni ne scias kial kaj por kio- kiu en 
la eterneco vivas dum malpli ol la 
plej malgranda sekundo, kiu baldaŭ 
forputros kaj en ĉiuj la venontaj ne- 
nombreblaj milionoj kaj milionoj da 
jaroj neniam plu revenos. Por kio mi 
vivas? Por kio mi lernas? Por kio mi 
laboras? Por kio mi amas?...” 

Kio venis en li anstataŭ tiu kredo? 
Kompleta materialisma koncepto pri 
la vivo kaj la mondo? Ne! Li kredis 
al iu potenco kiu, super la tero, donas 
iun direkton al ĝi kaj gvidas ĝin. Li 
ne kapablis klare difini tiun poten- 
con. Li honorigis ĝin en la tre bela 
poemo: „Preĝo sub la verda standar- 
do”. La lastaj vortoj de la citita ma- 
nuskripto estas: ,,Mi komencis senti 
ke morti eble ne estas malaperi...; ke 
ekzistas iaj leĝoj en la naturo...; ke 


io predestinis min al alta celo../\ 
Plie li skribis ke tiujn pensojn li ha- 
vis jam tre juna kaj ke ili nur mal- 
multe evoiuis. Lia subita morto ĉe 
la skribotablo malhelpis al li priskribi 
tiujn ideojn. Tiel ke lia kredo... estas 
sekreto kiun li kunportis en la tom- 
bon. 

Zamenhof tre klare distingis reli- 
gian kredon el morala konduto. Kon- 
cerne al tiu lasta, li estis senkondiĉa 
ano de Kristo. A1 kongreso de junaj 
Kristanoj kiuj portis saluton al li, li 
direktis tiujn vortojn: „Kio estas pli 
bela en la mondo ol la kompleta sek- 
vo de la instruo de Jezuo Kristo?” 
Ni scias ankaŭ el la instruo kaj la 
vivo de Zamenhof ke li komencis 
konsider.i la diversajn religiojn kiel 
malsimilajn endoktrinigojn de sama 
funda vero. De tie venas lia koncep- 
to laŭ kiu la religio estas unu de la 
du gravaj faktoroj kiuj dividas la 
homaron: religio kaj lingvo. Li klo- 
podis por unueco inter la homaro por 
alproksimigi tiun homaron al la eter- 
na paco. Kiel li laboris por univer- 
sala lingvo, tiel li ankaŭ komencis 
Jabori por universala religio. Unua 
projekto aperis en 1906 en la broŝuro 
titolita „Homaranismo”. Sen nomo, 
ĉar li deziris ne kompromiti la Espe- 
ranto-movadon. Li ne volis ke liaj 
strikte propraj opinioj pri religio es- 
tu konsiderataj kiel nedisigeble ligitaj 
al la Esperanto-movado. ĉiam li forte 
akcentis ke la „Interna Ideo” de Es- 
peranto kaj la ,,Homaranismo” estas 
du malsimilaj aferoj. Kaj kiam liaj 
menso kaj konscienco devigis lin plu 
kaj publike labori por religio ununura 
por ĉiuj popoloj, tiam li mem ĉesis 
esti oficiala persono en la Esperanto- 
movado. Tio okazis en Aŭgusto 1912 
dum la Universala Esperanto-kongre- 
so en Krakovo: „La nuna kongreso 
estas la lasta en kiu vi vidos min stari 
antaŭ vi; en la estonto, se mi povos 
veni, vi ĉiam vidos min inter vi”. Es- 

(daŭrigo p. 2) 


5-o Beneluksa 
Esperanto-Kongreso 

La L.K.K. konsistas el jenaj per- 
sonoj : 

s-ro J. Mols, prezidanto 
s-ro H. J. Blokker, vic-prezidanto (por 
L.E.E.N.) 

s-ro Henri Sielens, vic-prezidanto (por 
R.B.L.E.) 

s-ino F. J. Bos-de Pagter, sekretariino 
Fockema Andreastraat 1, Eind- 
hoven 

s-ro J. F. J. Burghoorn, kasisto 

Schouwbroekseweg 70, Eindho- 
ven (p.ĉ.k. 65.76.64 nome ae 
„Esperanto Eindhoven”) 
s ro J. Bos, komitatano 
s-ro J. v. d. Weiden, komitatano 
s-ro A. W. Withoos, Viottastraat 11, 
Eindhoven, gazetara servo 
s-ro E. de Wolf, Repr. de L.E.E.N. 

La vic-prezidanto por Fl.L.E. estas 
ankoraŭ ne nomata. 

PROVIZORA PROGR4MO 
Sabato la 8-a tlc junio 
lJ+.OO Malfermo de la Kongresejo. 
16.00 Bonvena vorto de la prezidanto 
de la L.K.K. 

17.00 Akcepto de la kongresanoj fare 
de la urbestraro. 

19.30 Oficiala malfermo de la kon - 
greso. 

20.00 Interkona vespero kun amuza - 
ĵoj, filmo , k.t.p. 

Dimanĉo la 9-a de junio: 

8.30 Diservo por katolikoj . 

8.30 Diservo por protestantoj. 

10:00 Jarkunvenoj de Ta tri landaj 
Ugoj. 

10.00 Ekskurso nur por la edzinoj kaj 
fianĉinoj de la delegitoj. 

12.30 Komuna panmanĝo. 

IĴf.OO Jarkunvenoj (daŭrigo). 

Post la fino de la jarkunvenoj: 
kongresa foto. 

17.30 Komuna tagmanĝo. 

20.00 Festvespero kun balo. 

Lundo la 10-a de junio: 

10.00 Aŭtobusa ekskurso al belega 
Oisterwijk ; i.a. vizito al minia - 
turvilaĝo Rommeldam. 

16.00 Komuna panmanĝo. 

18.00 Fermo dte la kongreso. 

FLANDRA ESPERANTISTO 


Esperanto antaŭ ia Eŭropa 
Konsilantaro 

La Komitato por Kulturaj kaĵ 
Sciencaj Demandoj de la Eŭropa Kon- 
sulta Asernbleo pritraktis la rekom- 
endproponon pri eksperimenta instru- 
ado de Esperanto dum sia kunsido de 
septembro en Oslo. Kvankam la sub 
tenantoj de nia afero en la Komitato 
faris multajn klopodojn, la rezulto 
estis la sama kiel dum la printempa 
sesio en Strasburgo. La nombro de 
la voĉoj por kaĵ kontraŭ estis denove 
egala. Niaj kontraŭuloj, kiujn laŭ 
informoj ni devas serĉi inter la dele- 
gitoj, kiuj reprezentas la oficialajn 
anglan kaj francan lingvojn, precipe 
akcentis, ke post enkonduko de Espe- 
ranto oni ne plu lernus aliaĵn frem- 
dajn lingvojn. Pro dufoja sensukcesa 
pritraktado oni nun forstrekis la re- 
komendproponon el la tagordo. Do, la 
KK okupiĝos pri la afero denove nur 
post kiam nova rekomendo estos pre- 
zentita. Mi esperas ke tio estos bal- 
daŭ, ĉar la kampanjo estos daŭrigata. 


(daŭrigo de p. 1) 

perantisto meze de la aliaj esperantis- 
toj. 

La „Interna Ideo” de Esperanto es- 
tas nenio alia ol morala, etika sinte- 
nado aŭ kondutregulo. La ,,Homara- 
nismo” estas aŭ celis esti: religio. 

En kio konsistis tiu religio? Ĝi 
neniam estis tute ellaborata eĉ ne 
klare difinata. Komence, Zamenhof 
kredis ke estus eble ke la anoj de 
„Homaranismo” daŭrigu praktiki pro- 
pran religion, se ili havis, kaj nur de 
tempo al tempo kunvenu por praktiki 
ian religion, kiu, inter aliaj punktoj, 
havis ankaŭ tiun ĉi punkton en la 
deklaro: , t ne kredo al la absoluta ve- 
ro de unu el la ekzistantaj religioj”. 
Tio estis logike kaj psikologie neebla. 
Ĉiu religio konsideras sin kiel la 
absolutan veron. Kaj en tiu kondiĉo 
la ĉefpastroj ne povas permesi ke ili- 
aj ŝafoj kuru al unuiĝo kiu neas tiun 
veron. 

Cetere ankaŭ la kredantoj ne povas 
fari tion se ili en plenaj sincereco kaj 
konvinko praktikas sian religion. Tie 
ĉi mankis la alie ofte kaj prave laŭ- 
data realismo de Zamenhof. Estis 
tiu punkto kiu estis plej ŝanĝata en 
la dua eldono de la broŝuro pri „Ho- 
maranismo”. Nur restis: ,,sincereco, 
toleremo je la diversaj religioj kaj 
plenumo de moralo de frateco”. Tio 
kio igis nian maĵstron ŝanĝi tiun 
punkton estis sendube la malpermeso 
de la diversaj eklezioj al siaj subuloj 
por partopreni en tiu movado; Sed 
certe ankaŭ la konvinko de Zamen- 
hof ke estus krimo fortiri iun el lia 
religio, se tiu religio donas al li la 


internan pacon kaj se ĝi sukcesas ke 
tiu homo faras bonaĵn agojn, do vivas 
kiel bona homo. Kaj tio-ĉi atestas pri 
la realismo de Zamenhof kaj ankaŭ 
pri lia delikatsento (== takto). 

Tiamaniere la „IIomaranismo” ta- 
men ne iĝis nova kredo. Ankoraŭ 
malpli nova teologio aŭ filozofio. Ĝi 
restis ekstera kadro. Tamen religio: 
Ĝar ĝi honoris la Diecon kaj ordonis 
difinajn ceremoniojn. Oni ja laŭtlegu 
verkojn de la grandaj instruantoj pri 
vivo kaj morto kaj pri la rilatoj inter 
,,mi” kaj la universo kaj la eterneco. 
Oni faru filozofiajn-moralajn priparo- 
ladojn. Oni kantu himnojn. Tion las- 
tan Zamenhof konsideris tre grava, 
Li ja sciis ke la homo psike estas li- 
gata al la konkreto; ke li devas havi 
ion palpeblan kaj senteblan. Tre mal- 
oftaj esceptoj estas tiuj kiuj kapablas 
sin nutri nur per abstraktaj teorioj. 
„Tiu templo devus doni spiritan ripo- 
zon al la maljunuloj, konsolon al kiuj 
suferas, la eblecon liberigi sian kon- 
sciencon...”. 

Zamenhof volis tlon ankaŭ pro la 
infanoj. Jen kion li skribis pri tio: 
„La infano de oficiala, deklarita sen- 
religiulo neniam povas havi en la ko- 
ro tiun varmon, tiun feliĉon kiun al 
aliaj infanoj donas la preĝejo, la tra- 
diciaj kutimoj, la posedo en la koro 
de Dio. Kiel kruelege la infano de 
senreligiulo suferas kiam ĝi vidas ali- 
an infanon, eble tre malriĉan, sed 
kun feliĉa koro eniri la preĝejon, dum 
ke mem ĝi ne havas nenian gvidore- 
gulon, nenian feston, neniajn ceremo- 
niojn...” Oni emas demandi al si: ĉu 
tiu granda vero, kiun tiel profunde 
konsciis Zamenhof, ne pli pensigis 
lin? pri la senco, la signifo de tiu ve- 
ro. Kiamaniere okazas ke infano ha- 
vas tiun bezonon se tiu bezono ne 
rilatas je realeco? ĉu tio ni indikas 
al ia difinita religio kiu difinite ko- 
natiĝas kaj kiu difinite estas serven- 
da? Sed Zamenhof kunportis sian se- 
kreton en la tombon. 

Plie estas en la ,,Homaranismo” 
multaj kondutreguloj ,,Konsideru la 
homaron kiel familion” „Juĝu homon 
ne laŭ ĝia nacieco sed laŭ ĝiaj faroj” 
,,Patriotismo estu nur servo al regio- 
na komunumo de homfratoj sed neni- 
am malamo al aliaj” „Via religia kre- 
do ne estu herede difinita, sed since- 
ra” „La veraj ordonoj de la religio 
kuŝas en la koro de ĉiu homo en la 
formo de la konscienco kaj la ĉefa 
afero estas la reciprokaj estimo kaj 
helpemo”. 

Kiam ni ĉion-ĉi superrigardas en- 
tute, ni staras antaŭ provo de Zamen- 
hof kiu malsukcesis kiel religio. Pro 
tio tamen ni ne havas malpli da esti- 
mo kaj amo por Zamenhof. Li post- 
lasis al ni la „Interna Ideo” de Espe- 
ranto, kiun ni ĉiuj devas praktiki, ĉar 
ĝi estas la morale plej alta kondut- 


La Loterio de la 
Universala Kongreso 

Kun la celo kuraĝigi la fruan ali- 
ĝadon, la Loka Kongresa Komitato de- 
cidis lotumi donacojn inter la unuaj 
mil kotizintaj kongresanoj. 

La donacoj entute estas 36 kun su- 
ma valoro de ĉ. 50.000 fr.fr. L.K.K. 
oferas la unuajn tri donacojn, kiuj 
konsistas el stipendioj por restado en 
Marseille dum la Universala Kongre- 
so : Ili estas personaj, netransdone- 
blaj kaj pagotaj nur al la gajninto je 
lia alveno en la kongresurbo dum la 
kongres-semajno. 

La aliajn 33 premiojn (ĉefverkoj de 
nia literaturo kaj abonoj al la plej 
gravaj internaciaj gazetoj en Espe- 
ranto) afable donacis : Universala Es- 
peranto-Asocio, Heroldo de Esperanto, 
Universala Ligo, La Nica Literatura 
Revuo, Norda Prismo, Eldonejo ,,La 
Stafeto”, Eldonejo ,,La Koko”, Eldo- 
na Societo Esperanto. 

Jen listo de la premioj: 

1. kontante 15.000 francaj frankoj 

2. kontante 7.000 francaj frankoj 

3. kontante 3.000 francaj frankoĵ 

4. „Kon Tiki” de Heyerdahl (trad. 
Brynildsen) 

5. „Normandaj Rakontoj” de Mau- 
passant (trad. Dupuis) 

6. ,,Eseoj I” de G. Waringhien 

7. „Aktualaj problemoj de la nun- 
tempa internacia vivo” de I. La- 
penna 

8. „La Internacia Lingvo-Faktoĵ pri 
Esperanto” de I. Lapenna 

9. „La Infana Raso” de W. Auld 

10. „Rozoj kaj Urtikoj” de P. Thorsen 

11. „Ezopa Saĝo” de K. Kaloksay 

12. 13, 14, 15, 16 Jarabonoj al „Espe- 
ranto”, oficiala revuo de U.E.A. 

17, 18, 19, 20, 21 Jarabonoj al „He- 
roldo *de Esperanto” 

22, 23, 24, 25, 26 Jarabonoj al „La 
Praktiko” 

27, 28, 29, 30, 31 Jarabonoj al „Norda 
Prismo” 

32, 33, 34, 35, 36 Jarabonoj al „La Ni- 
ca Literatura Revuo.” 

La lotumado okazos antaŭ publika 
notario en Marseille tuj post atingo 
de la postulita nombro de aliĝoj kaj 
la rezultoj aperos en la esperantista 
gazetaro. 

Gian Carlo Fighiera 
Konstanta Kongresa Sekretario 


regulo „en kompleta harmonio je la 
instruo de Jezuo Kristo” (Prof. Dr. 
Mons. Fr. Erdey). 

Drs. Fernand Roose - Brugge 

Universala 

Esperanto-Asocio 

Tutmonda Esperantista Junularo Orga- 
nizo ( T.E.J.O .) 

INTERNACIAJ SKISEMAJNOJ DE 
T. E. J. 0. 1956—57 . 

Ankaŭ ĉi tiun jaron TEJO organi- 
zas skirenkontiĝon, kiu okazos de la 
26-a de decembro 1956-a ĝis la 6-a de 
januaro 1957-a en la montara vilaĝeto 
Dienten ĉe „Hochkonig'’ en ia aŭstra 
liglando Salzburg. 

La prezo por la tuta tempo estas 
itOO .— aŭstr. ŝil.; por eiu tago malpli 
oni pagas 35. aŭstr. ŝil. malpli. Oni 
povas antaŭpagi al la ĝirkonto 12— 
201 ĉe „Salzburger Sparkasse”, Salz- 
burg, Aŭstrio ; sed antaŭpago ne es- 
tas postulata. 

Aliĝojn oni sendu Plejeble baldaŭ 
al la gvidanto: s-ano Heinrich REI- 
TER, Salzburg, I, 557. ĉar la limnom- 
bro por aliĝoj estas 55, tuja aliĝo es 
tas plej oportuna. ĉiu aliĝinto rice- 
vos detalan cirkuleron; dezirante ri- 
cevi pliajn sciigojn oni nepre aldonu 
internacian respondkuponon. Por ali- 
ĝo sufiĉas simpla poŝtkarto aŭ ietero 
kun: nomo f adreso, aĝo, sekso, metio. 

La Ĝenerala Sekretario 
NICOLA MINNAJA 
Viale Giulio Cesare 223 - ROMA 


Aspektoj de la Lando 
de la 42-a U.K. 

CAMPANO’ 

Tute proksime al Parizo kuŝas pro- 
vinco, naskejo de nia civilizacio, al 
kies montetoj deklivŭj kroĉiĝas la 
vinberbranĉoj, obstine vivivolaj. Tiu 
provinco estas „Champagne”, kie dum 
miljaro kaj duono tre ofte decidiĝis 
la sorto de Francujo. 

Ĉampano! Kiom da amataj bildoj 
tiu nura vorto elvokas! Vinoj de la 
Reĝkronadoj, de la Suverenoj kaj 
Ambasadoroj, simbolo de nobeleco, al- 
ta rango t eleganteco. 

Tiel certaj kaj diversaj estas la 
kvalitoj kaj virtoj de la ĉampano, ke 
ĉiuj, kiuj ĝin gustumas, trovas en 
ĝi kvazaŭ rebrilon de la plej bona en 
si mem. Jen eble la kialo de tiu 
tutmonda ŝato bone konata. 

La ĉampanvino naskiĝas de ek- 
sterordinara harmonio inter la natu- 
raj ecoj de la grundo kaj de la loka 
klimato. Iom seka estas la unua, la 
alia foje severa, tamen ilia kuneco 
ŝajnas esti tre favora al la kulturo 
de iuj selektitaj virtoj, jam delonge 
adaptitaj al la cirkonstancoj; de la 
kalka grundo la vinoj prenas siajn 
guston kaj personeeon; de la virtspe- 
coj ili ricevas siajn delikatecon kaj 



42 a UNIVERSAU 
K0NGRES0 
Ede ESPERANTO 

★ 


42-a Universala 
Kongreso de Esperanto 

MarseiUe - 3 10 aŭgusto 1957 - Francujo 

Adreso : 32, Cours Estienne d’Orves, Marseille, Franujo . 
Telefonoj: Pr. 55-46; Fe. 98-18 . 

Telegrafo : Esperanto. 

Banko: Jarnes Rosa, Marseille. 

Ĝirkonto : Groupe Esperantiste - Marseille n-ro 156-15. 

N-ro 1 OFICIALA KOM13NIKO Oktobro 1956 


KOTIZOJ: Ĝis iino de decembro validas la jenaj kotizoj: kongresano 2.400 
fr.fr., edz(in)o de kongresano 1.200 fr.fr., junul(in)o ne pli ol 
20 jara kaj studentoj 800 fr.fr. 


RABATOJ: Plenaĝaj aliĝintoj, kiuj estas Individuaj Membroj de UEA (t.e. 

ricevas minimume la Jarlibron) rajtas rabaton de 400 fr.fr. 
Edzino de Individua Membro rajtas rabaton de duono de tiu sumo, sed ne 
la aliaj familianoj. 


UNUA BULTENO: La okpaĝa Unua Oficiala Bulteno, kun listo de Peran- 
toj, provizora programo kaj aliĝilo estas senpage ric- 
evebla ĉe la Landaj Asocioj aŭ ĉe la adreso de la Universala Kongreso. 


ARTIKOLO : Lokaj esperantistaj societoj, aliĝintaj al Landa Asocio povas 
senpage mendi artikolon ĉe la Universala Kongreso pri Mar- 
seille por klubaj kunvenoj. 

NOVA PERANTO : Bonvolu aldoni al la Oficiala Listo: S-ro R. Gonin, 7 
Rue des Platanes, Lyon III, Francujo (nur por blinduloj). 

POSTKARTOJ: Mendu la kolorajn poŝtkartojn pri la Universala Kongreso : 

prezo 100 fr.fr. (aŭ kvar respondkuponoj) por 10 ekzem- 
pleroj. Haveblaj ĉe la Landaj Asocioj aŭ ĉe la Kongreso. 

GLUMARKOJ: La plurkoloraj kongresaj glumarkoj estas mendeblaj je la 
prezo de 100 fr. fr. (aŭ kvar regpondkuponoj) por 2 folioj 
de po 25 markoj. Vin turnu al la Landaj Asoeioj aŭ al la Kongreso. 

LOTERIO: La Loka Kongresa Komitato decidis disdoni lotumitajn premiojn 
inter la unuaj mil pagitaj kotizoj. La unuaj tri donacoj konsistas 
el subvencioj por pasigi la kongresan semajnon en Marseille: respektive 
15.000, 7.000 kaj 3.000 fr.fr. Aliajn 33 premiojn reprezentas verkoj de Auld, 
Kaloksay, Lapenna, Thorsen, Waringhien kaj abonoj al „Esperanto’\ „He- 
roldo de Esperanto”, „La Praktiko”, „La Nica Literatura Revuo”, „Norda 
Prismo”. 

STATISTIKO : (ĝis fino de septembro) : Aŭstrujo 2, Belgujo 4, Brazilo 3, 
Britujo 12, Bulgarujo 1, Danlando 7, Finnlando 5, Francujo 
39, Germanujo 13, Hispanujo 3, Italujo 16, Jugoslavio 8, Maroko 1, Nederlan- 
do 7, Norvegujo 3, Novzelando 1, Pollando 2, Svedujo 13, Svisujo 5, Usono 
1. Entute: 146 el 20 landoj. 

Gian Carlo Fighiera 
Konstanta Kongresa Sekretario 


aromon; fine ili dankas al la klimato 
sian ŝaŭmokapablojn. 

A1 tiu kuniĝo de naturaj faktoroj, 
probable unika en la mondo, aldoni- 
ĝis la homlaboro. Kontraŭ la mala- 
mika grundo kaj klimato rigora, la 
vinberisto senĉese batalis kaj plibo- 
nigis siajn kulturmetodojn, hodiaŭ a- 
tinginte la detalan zorgemon de ĝar- 
denisto. 

La subgrunda kalkeco denove hel- 
pis la homverkon. En tiu subgrundo 
facile trahakebla, oni fosis proksimu- 
me 200 kilometrojn da profundaj ga- 
leriaj keloj, kies temperaturegalecon 
nepre bezonas la maturiĝado de la 
vino. En tiuj subteraj vastegaj tem- 


ploj ellaboriĝas malrapide la ĉampa- 
no, dum sinsekvo da procedoj zorge- 
maj kaj majstraj, garantiantaj la 
perfektecon de la atingota rezultato. 

Do, kiam en Marseille vi tenos al 
viaj lipoj kristalglason diafanan, en 
kiu ludetas la veziketoj brilaj de la 
ŝaŭma ĉampano, vi nepre rememoru 
la animon de tiu altranga vino de 
Francujo. Ĝi estas ankaŭ la animo 
de antikva provinco peze riĉa je histo- 
rio kaj tradicioj. 

Kaj kiam vespere, post la kongre- 
saj laboroj, vi sopiros al kor-al-kora 
intimeco, tiu delikata trinkaĵo alpor- 
tos al vi la animĝojon de la plej belaj 
minutoj. 

Komunikoj 
de lc Cefesiraro 

Aidono al la protokolo pri la L.E. 
E.N. jarkunveno 1956 en Gent. 

Nia Roterdama sekcio „Katolika Es- 
peranto Rondo” atentigas ke sub 
punkto 27 — vidu la septembran nu- 
meron ĉi jaran de N.E., — ne estas 
menciita ke la delegito de ,„K.E.R.”, 
s-ro Em. Goyvaerts dum la jarkunve- 
no donacis al la Fondaĵo Mabesoone 
la kompenson de la elspezoj de li fa- 
ritaj por ĉeesti la jarkunvenon. Per 
tiu malavara gesto li esperis instigi al 
pliaj donacoj por la sama celo. 

Noto : Espereble la legantoj de N.E. 
komprenos ke tiu instigo ne celis nur 
la delegitojn al la ĝenerala kunveno. 
Donacoj por la Fondajo Mabesoone 
estas ĉiam bonvenaj. 

Sekciaj sekretarioj, atcniu: 

Art. 15 de la regularo enhavas la 
kondiĉon ke antaŭ la lOa de januaro 
1957 la sekciaj sekretarioj devas sen- 
di al la ĝenerala sekretariino rapor- 
ton pri la stato de la sekcio. Sam- 
tempe oni devas sendi mcmbroliston 
(tri ekz.) Rilate la lastan ni petas 
vin la jenon : 

le: Kunmetu la listojn alfabete. 

2e: Indiku la aĝon de la membroj. 

3e: Skribu klare (prefere skribma- 
ŝine). 

Pri 2e. Eble vi miras ke ni petas 
la aĝon de la membroj. Ne estas mal- 
modesta scivolemo! Ni bezonas tiujn 
ĉi sciigojn por plenumi la deziron de 
U.E.A. kiu intencas aranĝi specialan 
fakon: „Junularo”. Detaloj pri la a- 
ranĝo vi povas legi en „Esperanto” de 
nov. 1956, no. 612, paĝ. 167. 

Ni petas vian kunlaboron pro kiu 
ni dankas vin anticipe. 

Nova estraranino 

Kiel anstataŭantino de f-ino La- 
verman, kiu elmigris, estas elektita 
f-ino P. Oosthoek en Rotterdam. 

Peranto U.K. en Marseille 

La peranto por la U.K. estas s-ro J. 
Telling, Schietbaanlaan 106a, Rotter- 
dam. (ĉef delegito). 

Partoprenontoj sin do direktu al 


s-ro Telling. Li ankaŭ organizos ka- 
ravanon al Marseille. 

Oni do ekskluzive interrilatu kun li 
kaj ne sendu aliĝilojn aŭ monon ai 
la ĉefestraro. 

Paroladantoj 

Plurfoje ni ricevis de la sekcioj la 
demandon: ĉu vi scias la nomon de 
persono kiu volas fari paroladon en 
nia klubkunveno ? 

Jam diversfoje ni petis en nia or- 
gano sciigi al ni, kiu volas fari pre- 
legon pri iu ajn temo en sekcio prok- 
sima. 

La nombro da anoncantoj ne kon- 
tentigas nin. Tial ni ripetas nian pe- 
ton: kiu volas fari paroladon en alia 
sekcio? 

Helpu nin kompletigi la liston de 
paroladantoj. Bonvolu aldoni kondi- 
ĉojn. 


Zameohofkunveno 
en la Zaanregiono 

Sabatvesperon la 15an de decembro 
1956a okazos la tradicia Zamenhofa 
kunveno en la bela konstruajo „Ons 
Eigen Gebouw”, Bosclfijesstraat en 
Koog aan de Zaan. ĉar la kunveno 
ĉijara havas apartan signifon oni ĝo- 
jas ke la rememorparoladon faros 
s-ano H. A. de Hoog el Amsterdam. 

Artistike kunlaboros la konata kan- 
thoro ,,Musica” el Zaandam. 

Malfermo de la salono je la 7,30a 
horo. Komenco je la 8a kaj fino prok- 
simume je la lOa horo. 

Esperantistoj el la tuta Zaanregiono 
kaj ĝia ĉirkaŭaĵo estas kore invitataj. 
Gevizitontoj kiuj venos per vagonaro 
forlasu la vagonaron en la stacidomo 
Koog-Zaandijk. 

La LEEN sekcioj Krommenie kaj 
Zaandam. 


La Hungaroj kaj Ni 

Estas korvarmige kiel de ĉiuj flan- 
koj alfluas la rimedoj por helpi la 
hungarajn rifuĝintojn kiuj venis en 
nian landon. Ni estas certaj, ke la 
nederlandaj esperantistoj faris sian 
devon por kiel eble plej bone helpi ia- 
maniere la komitatojn, kiuj prizorgas 
la bonfarton de la rifuĝintoj. Sed ni 
esperantistoj, scias, ke en Hungarujo 
troviĝis multaj esperantistoj kaj kiu 
ne tuj pensis pri la sorto de nia ami- 
ko Julio Baghy? Tial ni opinias, ke 
la esperantistoj, kiuj havas la eble- 
con por tio, devas serĉi kontakton 
kun la samideanoj inter la rifuĝin- 
toj, por ĉiamaniere helpi ilin senti 
sin hejme en nia lando. Per la radio 
ni aŭdis, ke la plej granda parto el 
ili parolas nur hungare kaj tre ver- 
ŝajne oni ne informiĝis kiuj parolas 
esperante, tial estas nia tasko esplori 
tion kaj tial ni volas per ĉi tiu artiko- 
leto instigi la samideanojn kiuj hav- 
as la eblecon por tio klopodi iamanie- 
re eltrovi la nomojn kaj restadejon 
de niaj hungaraj samideanoj. Sukce- 
sinte en tio oni povus inviti ilin al ni- 
aj klubvesperoj kaj sciigante iliajn 
nomojn kaj adresojn en nia revuo 
ili povus korespondi kun aliaj samide- 
anoj kaj tiamaniere eble povus trovi 
ian laboron. 

F. W. 


NERBOLOGO 

La llan de oktobro mortis post 
longa malsaneco S-ro W. Holzenspies, 
kuracisto en Baarn. Malgraŭ la dist- 
anco kaj doloro li fidele vizitis la 
klubvesperojn de la Hilversuma sek- 
cio, kaj fervore studis. 

Ankoraŭ en 1955a li faris prelegon 
dum la Roterdama Kultura Semajno. 

La 15an de oktobro kvin membroj 
kondukis iin al lia lasta ripozejo, kie 
pastoro R. Hensen gvidis la funebron. 


Estimataj samideanoj 

„La estraro de sekcio Utrecht in- 
vitas la membrojn de najbaraj sek- 
cioj kune festi la naskiĝtagon de Dr. 
Zamenhof, la 15an de decembro, ves- 
pere je la 7.30a en la paŭzejo de la 
metiolernejo (A.B.S.), enirejo Malie- 
singel llb. 

Programo : Prelego kun muziko 
pri japanujo, fare de f-ino Tusveld el 
Hago kaj aŭdigo per sonrubando de 
la konata Zamenhof-kantato de Frie- 
so Molenaar.” 

La Ora Jubileo de Merkurio 



S-ro Dnessen gratulas la jubileantan 
sekcion Merkurio 


Sabaton, la 20an de oktobro, la Ro- 
terdama Esperanto-Societo „Merkuri- 
o’' festis sian oran jubileon en la Ire- 
ne- kaj Beatrix-salonoj en Groothan- 
delsgebouw. Je la 15.30h la estraranoj 
de la jubileanta „Merkurio” nome: la 
Sinjoroj J. D. Brakel (Prez.) J. Ca- 
lado (Vic-prez.) J. Th. de Goeij (Ka- 
sisto), la Fraŭlinoj J. M. van den 
Hengel (Sekretariino, E. M. Maasbom- 
mel (komisariino) staris pretaj en la 


Irene-salono por akcepti la multajn 
vizitantojn, kiuj deziris gratuli la fes- 
tantan societon. Inter la vizitantoj mi 
vidis Gesinjorojn Isbrucker, S-ron J. 
Tclling, kiu parolis en la nomo de U. 
E.A., S-ron Albers, en la nomo de L.E. 
E.N. S-ron Driesen, en la nomo de 
la Espero kaj multajn aliajn. Estis 
ĝojiga fakto, ke ĉeestis reprezentantoj 
el Hago, Haarlemo, Amsterdamo kaj 
Zeist. 

Post la akcepto oni ĉetabliĝis por 
kune ĝui bonan festmanĝon. La pre- 
zidanto, S-ro Brakel, tuj sciis krei a- 
grablan kaj festan sferon tiel ke oni 
sentis sin en familia rondo. Dum la 
manĝado kelkaj petis la parolon, inter 
aliaj Fraŭlino M. Vermaas kaj S-ro 
Fagel el Haarlemo, kiu dum multaj 
jaroj estis ano de Merkurio. 

La festvespero, kiu okazis en la 
Beatrix-salono, estis grandioza. Ĉiu 
programero estis anoncata de Fraŭ- 
lino Maasbommel. ĉar multaj fami- 
lianoj, geparencoj kaj geamikoj ne- 
esperantistaj de la Merkurianoj ĉees- 
tis, la programo estis nederlandlingva. 
Antaŭ la paŭzo deklamis S-ino Aline 
Markus. Estis ĝuo aŭdi ŝian dekla- 
madon. Post la paŭzo kantis, dancis 
kaj ludis la rusa-ukraina kantĥoro 
Wesjolie Rebjata, kiu prezentis folk- 
loran programon. Mi ege bedaŭris, 


DECEMRROMONATO-MKROMONATO 


Rcgalu vin mem aĉetante unu el la plej novaj libroj: 



gld. 

fr. 

Kontralte (M. Boulton) poemaro 

7.20 

95.— 

La infana Raso (W. Auldj poemo 

7.20 

95.— 

Koko krias jam (F. Szilaggi) novelaro 

7.20 

95.— 

Eseoj (G. Waringliien) 

7.20 

95.— 

Ezopa Saĝo (K . Kalocsag) 

5. — 

65.— 

La malprudenta Scivolulo novelo el y> Von Kilioto” 

2.70 

33.— 

Ni en Skandinavio (humora priskribo) 

1.25 

20.— i 

Kandid-Zadig-Senartiftkulo tri verkoj dc Voltaire 



en unu volumo 

8.80 

130.— 

Kvtiia Rapsodio (F . Szilaggi), taŭga. legajo por 



daŭrigaj kursoj, stencilita 

2.50 


La Internacia Lingvo (I. Lapenna) bind. 

5.75 

73.— 

La Morto de Trajno (F. Crofts) ,, 

5.1,0 

67.— 

Kredu min Sinjorino (C. Rosetti) ,, 

5J,0 

73.— 

El la Maniko (R. Rosetti) novelaro 

7.20 

95.— 

1 Miru , Pensu, Ridu (P. Benneman ) 

5.1,0 

73.— 

La Ringo de la Generalo (S. Lagerlof ) bind , 

2.20 

33.— 

Misteroj de VVivo (Bogh Hogsted) 

2.50 

37.— 

Bagatelaro (J. Rosbach ) novelaro 

h-~ 

57.— 

Barbro kaj Eriko, letera romaneto 

0.60 

9.— 

Vivo de nia Sinjoro Jesuo (Dickens) 

3.60 

1,6.— 

Serio de 6 salutkartoj por Kristnasko kaj Novjaro 

0.60 

9.— 

MENDU ĈE: 



Libro-Servo L.E.E.NPgthagorasstraat 122, Amsterdam-O. 


Libro-Servo Belga Ligo, Oostenstraat 26, Antvoerpen. 


Flandra Esperanto Ĵnstituto, Blankenbergse Steenweg 72, Brugge, ; 



La estraro de Merkurio atendanta 
la gastojn 


ke mi antaŭ la fino devis forlasi la 
salonon por kapti la trajnon. Vere 
la ora Merkurio havis oran feston. 


Roterdama Esperanto-Komitato 

(Kunlaborkomitato de ĉiuj Roterda- 
maj Esperanto-organizajoj) 

GRANDA KULTURA VESPERO 
okazos je sabato la 15-a de decembro 
1956, kaŭze de 

LA NASKIĜTAGO DE D-ro ZAMEN- 
HOF, 

LA TAGO DE LA IIOMAJ RAJTOJ, 
LA 5-JARA EKZTSTADO DE R.E.K. 

La festo okazos en la teatra salono 
„DE LANTAREN”, Gouvernestr. 133. 

La programo enhavos i.a. prozen- 
tadojn de konataj Roterdamai artis- 
toj profesiaj, kiel la karakteriza dan- 
cistino 

BEP TER BRAAK 
la multflanka kabaredistino 
NELLY ROETERS 

kaj aliaj. La muzikon prizorgos alt- 
kvalita duo je PIANO-KLARINETO. 

La programo estos tre alloga an- 
kaŭ por neesperantistoj. Ci enhavos 
kelkajn ankoraŭ sekretajn tre surpri- 
zajn detalojn. Nepre ne maitrafu tiun 
belan aranĝon! Instigu ĉiujn viajn ne- 
esperantistajn parencojn kaj gekona- 
tojn akompani vin! Ili ne bedaŭros. 

Enirprezo : 0,75 gld. 

Rezervu tiun daton por R.E.K. ! 
Biletoj jam nun mendeblaj ĉe : 

F-ino A. C. Obbes, sekr., 
Boezemlaan 24b, Rotterdam-N. 
Tel.: 21068 

F-ino M. H. Vermaas, prez. 

Nwe Binnenweg 70, Rotterdam-C 
Tel.: 128313 

E1 Hlai 

ALKMAAR. F.ino G. R. J. Zware- 
kant, sekretariino de nia sekcio en 
Alkmaar sciigis al ni, ke en la gazeto 
„Alkmaars Weekblad” anoncgazeto 
por Alkmaar kaj ĉirkaŭaĵo kaj kiu 
estas disdonata de domo al domo a- 
peras Esperanto-kurso. Envenis jam 
keikaj leteroj de interesiĝantoj kaj 
korektotajn taskojn oni povas ensem 
di al la sekretariino. Ni gratulas 
la sekcion pro ĉi tiu aktiveco kaj 
atingita rezulto. 

*= * 

ARNHEMO . La arnhema sekcio 
disdonis grandskale tre bonan presi- 
tan cirkuleron por propandi novan 
kurson. Samtempe ĝi okazigis gaze- 
tarkonferencon en kiu partoprenis 
kvin reprezentantoj de diversaj gaze- 
toj, kelkaj estraranoj kaj S.ro Praga- 
no. La gazetoj tre favore raportis pri 
Esperanto, al kio kontribuis ankaŭ 
la fakto ke en la okaziĝinta Lingva 
Kongreso en Arnhemo, Esperanto ha- 
vis multan sukceson kaj altiris la a- 
tenton de multaj personoj. Rezulto 
de ĉi tiu agado estis ke nun en kunla- 
boro kun la popoluniversitato komen- 
oiĝis kurso kun 17 partoprenantoj sub 
gvidado de S.ro Pragano. Samtempe 
okazas en daŭriga elementa lernejo 
kurso kun 35 gelernantoj. 

Sabaton la 15-an de decembro la 
sekcio festos la naskiĝtagon de D-ro 
Zamenhof en Talmahuis, Parkstrato 
en kunlaboro kun la arnhema kunla- 
borkomitato. 


KORAN DANKON! 

Revene jam en mia hejmo, post a- 
grabla kaj ege interesa migrado tra la 
bela Nederlando t ankoraŭ restas freŝe 
en mia memoro la tuta ĉarmo de tiuj 
neforgeseblaj tagoj feliĉe pasigltaj 
meze de fervoraj kaj simpatiaj gesa- 
mideanoj, kiuj senescepte en plej di- 
versaj rondoj, okaze de miaj vizitoj 
por prelegi pri la hispana folkloro, 
amike min akceptis, atente min aŭs- 
kultis kaj malavare niun regalis. 

Tial, do, mi volas nun deklari t ke 
se la materia beleco de la nederlandaj 
pejzaĝoj logis miajn okulojn kaj Jiveris 
inspiron ai mia fantazio, la ĝentila 
gastameco de la nederlandaj esperan- 
tistoj lasis tiel profundan impreson 
en mia koro, ke, daŭre de sia pasia 
senhalta batado — ĝis la lasta tikta- 
ko ! — ĝi estos arkivo de mia plej al- 
ta estimo por la admirinda popolo de 
la bela Nederlando. 

Valencio 16 oktobro 1956. 

LUIS HERNANDEZ 

■IIBHIIBBIIBIIIIHRISBBBIII 


Sekcioj 

LEEUWARDEN. De la 24/9 ĝis 
6/10-56 la sekcio Leeuwarden organi- 
zis ekspozicion en la publika legejo, 
kiu estis vizitata de multaj personoj. 
En la diversaj gazetoj lokaj aperis 
tre bonaj artikoloj speciale ankaŭ pri 
la kursgvidanto S.ro O. Nicolaisen, 
Norvego, kiu antaŭ kelkaj jaroj estis 
ĝenerala sekretario de la kongresaj 
komitatoj de la Universalaj Kongre- 
soj de U.E.A. 

La kurso komenciĝis per 23 ler- 
nantoj. Ni kore gratulas la sekcion 
pro ĉi tiu bona rezultato kaj ni tre 
esperas, ke ĝi havigos al la sekcio 
multajn novajn membrojn. 

& * 

Sekcio Zaandam . Sekr. P. L. Tak- 
straat 64. 

ĉar nia konversaciejo ankoraŭ es- 
tas okupata, ni prokrastas niajn grup- 
kaj konvercasiajn kunvenojn ĝis en la 
komenco de la nova jaro. Niaj gesa- 
mideanoj K. Buys, D. A. F. van Deijk 
kaj s-ino Wester kontentige gvidas ni 
ajn elementan, por diplomo E kaj por 
diplomo M kursojn. Donacoj en la for- 


mo de esperanto libroj okaze de la es- 
tontaj festotagoj ankoraŭ estas ĉiam 
haveblaj ĉe nia libroservo Wetstraat 
1A. Cetere ni atendas multajn ge- 
membrojn en nia komuna Zamenhola 
kunveno sabaton la dekkvinan de de- 
cembro en Koog a/d Zaan. 


Esperanto en la Lernejo 

La Oficejo „Esperanto ĉe la Instru- 
ado” ankaŭ ĉi tiun jaron enketas pri 
la Esperanto-instruado al infanoj en 
la lernejoj en Nederlando. Tial ni 
sendis demandaron al tiuj adresoj, 
pri kiuj ni scias aŭ supozas, ke Es- 
peranto estas instruata. Por ke la 
enketo estu kiel eble plej kompleta ni 
petas helpon al la legantoj. Se vi 
scias ke en iu lernejo en via regiono 
oni instruas Esperanton, ĉu en, ĉu ,ek- 
ster la ordinaraj instruhoroj, skribu 
al ni la adreson, por ke ni ankaŭ pri 
tiu instruado povu akiri la necesajn 
informojn. 

En la nomo de la Oficejo t ,Espe- 
ranto ĉe la Instruado”, Ceintuui*baan 
227, Deventer. 

C. B. Zondervan 
direktoro 


Aligu al 

la 42-a Universala Kongreso de Esperanto 

Marseille-Francujo - 3 — 10 aŭgusto 1957 

Interkonsente kun la Ĉefestraro de L.E.E.N. subskribinto akceptos la aliĝojn 
por la supre nomita Universala Kongreso de Esperanto en la bela franca urbo 
Marseille. 


ALIĜKOSTOJ: 

Kongresano ( 1 ) 
Edzino ( 2 ) 

Gejunuloj kaj ) 
Studentoj ) 


ĝis 30-12-56 
f 27.75 
f lĴf.,25 

f 9.00 


ĝis 31-3-57 
f 30.75 
f 16.10 

f 10.25 


poste 
f 34.10 
f 17.50 

f 11.50 


( 1 ) 

( 2 ) 


Individuaj membroj de U.E.A. rajtas rabaton de f 3. 75. 

Edzino de kongresano kiu estas individua membro de U.E.A. rajtas raba - 
ton de f 1.85. 

Gejunuloj kaj studentoj ne havos rabaton. 

Necese estas, ke ĉiu aliĝinto plenigu aliĝilon, kiu estu sendata al mi. La monon 
oni pagu je poŝtĉekkonto 2426.19 je mia nomo. Aliĝilojn mi sendos tuj post peto. 

Ciu aliĝinto ricevos siatempe detalojn pri aranĝota vojaĝo al Marseille. 

Studentoj sendu kun la aliĝilo ateston de la fakultato de la universitato ĉe kiu 
ili studas. 

Pri loĝado kaj ekskursoj dum kaj post la Universala Kongreso vi ricevos poste 
ĉiujn deziratajn detalojn. 

Pagojn por la aliĝo, vojaĝo, hotelĉambroj kaj ekskursoj vi faru nur pere de 
mia poŝtĉekkonto 2426.19. Mi persone plene respondecas pri la mono. 

La eksterordinaraj cirkonstancoj en la mondo nepre ne estu kialoj por vi pro- 
krasti vian aliĝon. Pripensu, ke la L.K.K. regule devos daŭrigi la preparadon de 
la kongresaj aranĝoj. La L.K.K. kore esperas, ke multaj nederlandaj gesamidea- 
noj partoprenos en la 42-a Universala Kongreso de Esperanto. 


Telefono 0 - 1800 - 50871 
Poŝtĉekkonto 2426.19 
Schietbaanlaan 106-a 
ROTTERDAM-C. 


Plej sincere via 
J. Telling 

ĉefdelegito de U.E.A. en 
la Nederlanda Teritorio. 

Flandra Ligo Esperantista. 

Prezidanto : Gerard Debrouwere, Magdalenastraat 29, Kortrijk. 

Sekretario: Maertens G. f Pr. Leopoldstr. 51, St-Kruis, teh 33^5 ( dumla ofichoroj). 
Kasistino : F-ino J. Terrijn, Raapstraat 7J), Gent. 

Biblioteko : E. A. Koot, Joh. de Meesterstraat 12, Utrechl (Nederland) 

U.E.A. peranto : Dr. F. Couwenberg, Koninginnelaan 14 , Blankenberge P.C. 1^161.35. 
Redakeio F.E. : Drs. Fern. Roose, Ste . Klaradreef 59, Brugge. 

Koresponda kurso: H. Pirennelaan 25, Gentbrugge. 


JARKUNVENO 

Ni rememoriĝas al niaj gelegantoj 
ke la statuta ĝenerala jarkunveno de 
FL.L.E. okazos en Gent je la 9.12/56 
ek de la 15-a horo en kafejo „Colom~ 
bophile” F. D. Rooseveltlaan, Gent. 

TAGO DE UA HOMAJ RAJTOJ 

La 10.12.56 estas la tago de la Ho- 
maj Rajtoj. Estus tre utile kunligi 
tiun daton kun la aranĝoj okaze de 
la datreveno de la naskiĝo de D-ro 
Zamenhof, kaj estas necese festi am- 
baŭ tre digne; oni ne forgesu mencii 
ke, laŭ la artikolo 4 de la UEA-statu- 
to „La respekto de la Homrajtoj estas 
por ĝia laboro esenca kondiĉo. Oni 
utiligu la okazon por enmetigi mal- 
longan informon en la loka gazetaro 
kaj por sendi al la Unuiĝintaj Nacioĵ, 
New York f mallongan leteron kun 
esprimoj de fido al la principoj de la 
Universala deklaracio pri la Homaj 
Rajtoj. Se iu grupo faras tion, bon- 
volu averti la sekretarion. 

FAMILIAJ MEMBROJ 

Jenaj familiaj membroj ricevis por 
1956 la sekvantajn premiojn : 

S-ino Vandevelde, Gent : Tipoj kaj 
Aspektoj de Brazilio ; 

S-ino Debrouwere, Kortrijk : Miru 
Pensu, Ridu; 

F-ino Hofkens, Antwerpen: Deveno 
kaj Vivo de Esperanto. 

Ankaŭ por 1957 ni balotos dum la 
Pentekosta kongreso inter ia famili 
aj membroj, kiuj aliĝis antaŭ la 1.5.57. 
La estraro fiksos la premiojn dum 


Universala Esperanto- 
Asocio ka| !a Junularo 

UEA komunikas: „En Kopenhago la 
Komitato decidis akcepti junulojn ĝis 
la aĝo de 21 jaroj inkluzive, kiel in- 
dividuajn membrojn de UEA je la 
duono de la normalaj kotizoj. La ju- 
nuloj formos la Junularan Sekcion de 
UEA laŭ organiza formo nun planata 
de speciala komitato.” 

UEA tamen atentigas pri tio, ke ĝi 
povos akcepti junulajn kotizojn nur, 
se la junulo informas pri sia naskiĝ - 
jaro. 

La junulaj kotizoj por 1957 estas 
do, en Nederlando, en Belgujo : 
por MJ (membro kun jarlibro): 

gld. 2,50 b.fr. 35,— 
por MA (membro-abonanto) 

gld. 5,— b.fr. 70,— 

La kotizoj estas pageblaj : 
en Nederlando: al s-ro J. Telling, 

Schietbaanlaan 106, Rotter- 
dam-C, pĉk. 2426-19; 
en Belgujo: (R.B.L.E.) al s-ro J. Soy- 
eur, rue du Chene 91, Se- 
raing, pĉk. R.B.L.E. 13.37.67; 
(aŭ Fl.L.E.) al s-ro F. Cou- 
wenberg, Koninginnelaan 14, 
Blankenberge, pĉk. 4161.35. 


la kunsido en decembro. 

SENDO DE NACIAJ GAZETOJ 
AL LIGANOJ 

Dum la jaro 1956 la sekretariejo 
sendis al diversaj liganoj, je ilia peto, 
la jenajn naciajn Esperanto-gazetojn: 
The British Esperantist al F-ino Rosa 
Jurion, Antw^erpen. 

Dansk Esperantoblat, al S-ro G. 
Jacobs, Leuven. 

Franca Esperantisto, al S-ro R. Ise- 
rentant, Brugge. 

Germana Esperantisto, al S-ro Van- 
derzeypen, Londerzeel 

Norvega Esperantisto, al S-ro Miny 
R., Brugge. 

Oomoto, al S-ino Meurrens. 

Por 1957 ni denove donas al ĉiuj 
liganoj de 1957 la okazon por ricevi 
la dum unu jaro aperintajn revuojn, e- 
lektotajn el la ĉi-suba listo, kondiĉe ke 
ili petu tion al la sekretario; ili bon- 
volu aldoni du aŭ tri titoloj, ear pov- 
as esti ke iu pli frue jam petis la de- 
manditan gazeton. Ni devas ankaŭ 
averti la supre menciitajn liganojn, ke 
ili por 1957 ne plu ricevos la saman 
gazeton kiel por 1956, ĉar aliaj ĝuu 
ankaŭ de tiu favoro ! 

Jen la nova listo por 1957: tuj skri- 
bu, ĉar por la sama kotizo vi licevas 
du gazetojn! ĉiu ligano pro.fi tu de la 
okazo. Se hazarde ni ricevas pli da 
demandoj ol ni disponigas gazetojn, 
ni sendos dum la jaro aliaj revuoj, 
laŭ la eblecoj ! 


Grupa Vivado 

„Paco kaj Justeco ,, Brugge. 

Enige programmapunten. 8 nov. her- 
sengymnastiek verzorgd door R. Myny. 
Buitengewoon goed in elkaar gezet- Zeer 
origineel en spannend tot laet laatste. 
Op 15 nov. spreekt de voorzitter over 
„UNO en de UNESCO”. Daarna R. Mar- 
tens over „Picto ,T . Nieuws uit de laatste 
Esperanto-tijdschriften krijgen wij van 
de onder-voorzitter Gr. Maertens. Op 
22 nov. geeft dan weer de voorzitter een 
les over ,,Neologismoj” en komt R. Mar- 
tens andermaal aan de beurt met het 
onderwerp „Atlantis”. Op 29 nov. is er 
dan weer een hersengymnastiek. Tussen 
die programmapunten in zijn er korte 
oefeningen in spreken, vertalen, spraak- 
kunst. 

(Noot v. d. Redaktie: Wanneer krijgen 
wij iets te horen van de andere groepenf). 


Amerika Esperantisto 
British Esperantist 
Bulteno de Poliando 
Dansk Esperantoblat 
Franca Esperantisto 
Germana Esperantisto 
Norvega Esperantisto 
Oomoto 

Svenska Esperantobladet 
La progreso 


TURISMO 

Grava Komuniko 

La urbestraro de GENT farigis ko- 
lor-kaj sonfilmon, 16 mm, kiu estas 
havebla en Nederlanda kaj Franca lin- 
gvoj. 

La filmoj estas senpage je la dis- 
pono de la kultur-edukaj asocioj kiuj 
petas ilin je konvena tempo, do sufiĉe 
antaŭ la uzota dato ĉar la intereso 
estas granda. 

Dum 20 minutoj oni povas admiri 
la historiajn monumentojn kaj la tre- 
zorojn de la muzeoj, la florriĉecon kaĵ 
la sportokazintaĵojn. 

Pet-formularoj haveblaj ĉe : 

Stedelijke Dicnst voor Toerisme, 
Burgemeester Braunplein 6. 

Tel. 25.36.41. 


Ni varme rekomendas ĉar la ur- 
bestraro ankaŭ kalkulas nin inter la 
kultur-edukaj asocioj. 


Okaze de mendo bonvole mcnciu la 
Esperantan Gazeton en kiu vi legis 
la anoncon,. Dankon I J. T. 


Vlaams Esperanto-Instituut 

Ter gelegenheid van de Esperanto- 
boekenmaand en de Kerst- en nieuvv- 
jaar periode geeft het V.E.I. de hier- 
navolgende kortingen bij de aankoop 


van boeken : 

Tot 50 F 5 % 

van 51 F tot 150 F 10 % 

van 151 F tot 250 F 15 % 

van 251 F tot 350 F 20 % 

van 351 F tot Jf50 F 25 % 

vanaf Jf51 F 30 % 


Tevens bieden wij U bij een aankoop 
van minstens 100 F een verrassingsge- 
schenk aan ! 

Opgelet: de voormelde voordelen 
worden slechts gedurende de periode 
van 15.12.56 tot 15.1.57 toegekend. 

Mi parolis kun 

Antaŭ du jaroj aperis el la densa 
mallumo, kiu regis dum dudek jaroj 
en Sovjetio nomo de Esperantisto. 
Oni jam tute ne sciis, ĉu ekzistas ank- 
oraŭ mondlingvanoj en tiu lando, sia- 
tempe tre favora al Esperanto — kaj 
subite oni legis en iu orienteŭropa Es- 
perantobulteno la nomon kaj adreson 
de s-ro E. Bokarev. Mi sendis Espe- 
rantaĵojn al li, kiel faris ankaŭ aliaj 
por rekrei kontakton. En orienteŭro- 
paj satelitaj ŝtatoj, kie oni luktis por 
la rekono de Esperanto, s-ro Bokarew 
fariĝis kvazaŭ faro kaj fonto de espe- 
ro, kaj ankaŭ en Sovjetio mem li fari- 
ĝis centro por la Esperantistoj, kiuj 
ankaŭ reaperis unu post la alia. 

Neniam mi estus pensinta antaŭ du 
jaroj, kiam mi presigis mem unuafoje 
la nomon de s-ro Bokarew en „Svisa 
Espero”, ke mi post mallonga tempo 
povos persone paroli kun li. Kaj ta- 
men tio fariĝis realeco. En septembro 
1956 mi havis okazon fari profesian 
vojaĝon en Sovjetio, kaj kompreneble 
mi kaptis ia eblecon por trovi sinjo- 
ron Bokarew. Post ioma maifacileco, 
kaŭzita per tio, ke en Sovjetio telefo- 
na indekso estas maloftaĵo, mi povis 
telefoni al la hejmo de s-ro Bokarew 
kaj kvaronan horon poste li jam ser- 
ĉis min en mia hotelo kaj ni enpro- 
fundiĝis en interesan interparoladon. 
S-ro Bokarew estas afabla sinjoro de 
50 jaroj, laŭprofesie vicdirektoro de 
la lingvoscienca instituto en Moskvo 
kie li okupiĝas pri kaŭkasaj lingvoj. 
En sia instituto, antaŭ la aliaj scien- 
culoj, li faris la 24an de januaro 1956 
raporton pri la nuna stato de la inter- 
nacia helplingvo. Resumo de ĝi ĵus 
aperis en la revuo ,,Voprosi Jazikozna- 
nija ,? (Lingvaj Demandoj) el la plumo 
de s-ro V, P. Grigoriev. Tiun samide- 
anon mi ekkonis ankaŭ pli poste kaj 
li ĵus sendis al mi la koncernan nu- 
meron de la revuo. Mi parolis kun 
s-ro Bokarev pri la stato de la espe- 
rantistoj en Sovjetio, kiuj nun estas 
pritraktontaj la eblecon formi nacian 
organizon kaj eldoni propran orga- 
non, pri lia vojaĝo al la kongreso en 
Kopenhago, kiu nur pro tio malsukce- 
sis, ke li fariĝis malsana, kaj multaj 
aliaj demandoj pri la movado. S-ro 
Bokarew promesis al mi inviti min 
por kunsido de Moskvaj esperantis- 
toj, kaj kiam mi revenis de vojaĝo 
al la Nigra kaj la Kaspika Maroj, mi 
povis ĉeesti kunsidon tre altnivelan 
de Esperantistoj, kiuj kunvenadas en 
la direkcia ĉambro de ŝtata libro-eldo- 
nejo. Ili mem estas precipe literatu- 
ramantoj kaj surprizis min per sia 
bona kono pri la aktuala stato de nia 
literaturo. De Raymond Schwartz ĝis 
Marjorie Boulton ni pridiskutis ĝin. 
Ĉeestis krom Bokarew kaj lia filino 
Ludmila, ankaŭ profesoro Sewak de 


Sinjoro Bokarev 


la universitato de Erevan (Armenio), 
franca stutdento en la universitato de 
Moskvo kaj i.a. jenaj sinjoroj: Dalido- 
viĉ, Danovskij, Rytikov, Sergejev, Gri- 
gorjev, Starostin. Ni pasigis tre in- 
tercsan kaj viglan vesperon kune. 

Kiam mi trapasis Leningradon, mi 
sukcesis ankaŭ renkonti esperantis- 
ton, tio estis s-ro S. N. Podkaminer. 
Li rakontis al mi pri la plej novaj 
sukcesoj de Esperanto en Leningrad. 
La Esperantistoj tie disponas pri kon- 
stanta ejo en la kulturdomo de ko- 
operativo, kie ili deĵoras dufoje en la 
semajno por helpi al informpetantoj. 
La grupo nun havas 60 membrojn, 
kursoj kun ĉ. 100 partoprenantoj es- 
tas konstante okazataj. En la ĵurna- 
lo „Smena” aperis artikolo pri espe- 
ranto, post ki.u anoneis sin tiom da 
interesuloj, ke la grupo eĉ ne povas 
organizi sufiĉe da kursoj. S-ro Pod- 
kaminer estas instruisto pri civila a- 
viado en altlernejo, li apartenas al la 
sama generacio kiel s-ro Bokarev. En 
Leningrad do estas la intereso por Es- 
peranto tre granda; oni eĉ ricevos kre- 
diton de la urba konsilantaro por la 
presigo de la unua postmilita Esperan- 
togramatiko en Sovjetio. S-ro Podka- 
miner tre optimisme rigardas al la 
estonteco de Esperanto en Sovjetio. 

Post mia vizito kaj la interesaj 
kontaktoj, kiujn mi ekhavis, okazis 
la katastrofa interveno de sovjeta 
armeo kontraŭ la hungara popolo. Mi 
jam estis en Svislando denove tiam, 
sed mi havis la senton kvazaŭ mi aŭ- 
aus post mia dorso la feran kurte- 
non denove fali malsupren kun ton- 
dra frakaso. 

Arthur Baur 


La Naturamikoj 
rekonas Esperanton 

La delegitoj de la naturamika-in- 
ternacio kongresis en Hamburgo de 
9 ĝis 12 Aŭgusto 1956. Ili estis afable 
akceptitaj de la hamburga senato en 
la belega urbdomo. La altnivela fest- 
vespero okazis en la parko de Planten 
un Bloomen kaj estis vizitata de pli 
ol 4000 aŭskultantoj. 

Ĉi tiu kongreso alportis al la tuta 
esperantistaro grandajn sukceson kaĵ 
ĝojon, ĉar oni agnoskis oficiale Espe- 
ranton inter tiu mondvasta movado 
kaj permesas fondi esp. fakgrupojn, 
kiaj jam ekzistas en Belgujo, Aŭstru- 
jo, Jugoslavujo kaj Svislando. La kon- 
cernan rezolucion proponis la landa 
asocio Belgio-Walonio, en kiu lando 
ankaŭ sidas la komitato de la natur- 
amikoi esperantistaj. Sed ankaŭ en 
Svislando estis aktivuloj, kiuj favoris 
Ja akcepton de tiu rezoluzio. Mi nur 
volas mencii la nomon de Manfred 
Fŭhrer, kiu estas SESano kaj la plej 
aktiva naturamika-esperantisto en Zŭ- 
rich. 

En la kongresa-protokolo estas nun 
fiksita : 

Oni akceptis la rezolucion pri Espe- 
ranto de la landa TAN asocio Belgio- 
Walonio. Oni rekonas la naturami- 
kajn esperantistojn kiel Fakgrupon. 
Per tio oni kreis novan fakgrupon, kiu 
posedas la eblecon per siaj mondvas- 
taj ligoj (244 ligoj en la tuta mondo) 
servi al esperanto kaj disvastigi la 
naturamikan penson. 

Bonvolu, se ŝajnas ankaŭ al vi tiu 
afero grava, sendi salutleterojn al la 
centra komitato de turista asocio „La 
naturamikoj” poŝtfako 1010 Zŭrich 1. 

Gottfried Keller. 


BIBLiOGRAFIO 


ROZOJ KAJ TJRTIKOJ, poemaro 
tradukita kaj originala en Esperanto, 
de Poul Thorsen; 118 pĝ . 12,7 x 20,2 
cm.; griztole bindita kun ruĝa surpre- 
so Eld,: Komuna konversacia klubo, 
Kopenhago. 

Prezo: f 5,95. 

Poul Thorsen ne estas nekonata no- 
mo inter esperantistoj-poeziamantoj. 
Jam dum pluraj jaroj aperis en diver- 
saj Esperanto-gazetoj poemoj liaj, tra- 
dukitaj kaj originalaj. Traleginte kaj 
ĝuinte tiun ĉi libron, mi plene samo- 
pinias kiel William Auld, kiu en sia 
antaŭparolo diras: „Certe por lia ko- 
lektita poemaro la tempo jam estas 
matura!” 

Temoj kaj stiloj estas plej diferen- 
caj en tiu ĉi kolekto. Tio koncernas 
same la originalojn kiel la tradukojn. 
Oni ne povas aserti, ke Poul Thorsen 
sin movis sur unu speciala tereno; el 


pluraj fakoj kaj branĉoj de la vivo li 
ĉerpis siajn temojn, kaj ĉiuriiate li 
montras, ke li plene majstras la poe- 
ziarton kaj la lingvon por ĉarme ella- 
bori siajn temojn. En tradukado kaj 
verkado de spritaj poemoj li atingis 
samajn sukcesojn kiel en pritrakto 
de temoj melankoliaj. Estas mirige 
kiel perfekte li sukcesis en tradukoj 
esprimi la sentojn de la aŭtoro, kva- 
zaŭ li mem travivis la spertojn de la 
verkinto. 

Same majstre, iafoje kvazaŭ ĵong- 
le, li scias manipuli la lingvajn ele- 
mentojn por atingi la deziratan efek- 
ton. La fakton ke Esperanto estas 
tiel nomita artefarita lingvo, do ne 
estas tiom rigore ligita al tradiciaj 
ebloj kaj malpermesoj, li ofte utiligas 
por krei en tute natura maniero la 
bezonatajn formojn. En tio li iafoje 

(daŭrigo p. 9) 

(daŭrigo de p . 8) 

permesas al si la konatan poetan li- 
beron, t.e. uzas formojn, kiujn oni en 
prozo konaamnus, sed en poezio opi- 
nias eĉ rimarkinda eltrovo. Jen ek- 
zemple la neologismoj anstataŭantaj 
la maZ-vortojn: softa, dura, magra, 
karta, friga k.a., kiujn mi en prozo 
malaprobas, sed pri kiuj mi konfesas, 
ke en kelkaj poemoj ili pruvas sian 
ekzistorajton. 

Agrable trafas la sufiĉe vasta, sed 
nenie ĝena uzo de verboj derivitaj 
de adjektivoj aŭ substantivoj. Kiel 
trafa ja estas la esprimo mi ja devas 
kejmi ie. Unu formon mi nepre mal- 
aprotas: Junitagon venis naŭ la vojo 
laŭ. Aŭ ĉu la vortoj naŭ kaj laŭ estas 
erare miksitaj? Nekutimajn, sed tra- 
fajn akuzativojn mi trovis en ĉi tie 
tretis sian propran ritmon kaj en 
luno sur la branĉojn gutas oron. 

La tuta aranĝo de la libro estas pla- 
ĉa. Ĝia unua parto ampleksas 30 tra- 
dukojn, la dua 27 originalojn. Plur- 
paĝe bontrafe farita iinia kliŝo adek- 
vate donas apartan ĉarmon al la poe- 
moj. 

En la fino de la libro troviĝas bio- 
grafietoj pri dek sep poetoj, el kies 
verkoj Thorsen tradukis. Krome li al- 
donis indikojn pri komponistoj kaj .... 
feliĉe! .... klarigon de vortoj ne tro- 
veblaj en „Plena Vortaro”, 2a eldono. 

Senrezerve rekomendinda libro! 

G. J. D. 

=& * 

Nl EN SKANDINAVIO, de Willy 
Breinholst, tradukis F. Szilaggi kaj 
Regina Emson, ilustris Leon van Roy; 
20 pĝ. 15,7 x 22,8 cm. Eld. Norda 
Prismo, Stockholm. Prezo ne mon - 
trita. 

En tiu ĉi libreto, kies originala titolo 
estas „Scandinavians — that’s us!” 
Ia aŭtoro,, dana ĵurnalisto kaj verkisto 
rakontas laŭ bonhumora, eĉ sprita 
maniero pri la tri skandinavaj landoj, 
sed dediĉas siajn spritaĵojn precipe 
al iliaj tri respektivaj popoloj. 

La ideo eldoni en Esperanto tian li- 
breton, ŝajnas al mi bona, precipe ĉar 
la skandinavaj popoloj akiris simpa- 
tian lokon en la historio de nia mova- 
do per sia grandioza maniero de kon- 
gresaranĝoj, per multfoja akcepto de 
eksterlandaj gastoj kaj ankaŭ aliama- 
niere. 

Oni tamen ne supozu, ke la libreto 
estas amasigo de sinlaŭdoj! Kontraŭe, 
en spice humora formo la aŭtoro 
prezentas la multajn mankojn, era- 
rojn kaj malbonajn ecojn de la skan- 
dinavianoj. En tiu ĉi sinkritiko la 
leganto tamen facile rekonas ĝuste la 
bonajn ecojn de la tri skandinavaj po- 
poloj. Kaj krom tio: li sendube re- 
konos, kvazaŭ rigardante en spegulo, 
plurajn ecojn de sia propra nacio. 
Multajn erarojn kaj mankojn la ho- 
moj ja havas komunaj! 


Interesaj Sciigoj 

De la grandformata, riĉe ilustrita 
revuo „Pollando” aperis numero tute 
en Esperanto. La eldonejo daŭrigos 
tion se tiu unua provo havos sukce- 
son. Tial la gesamideanoj estos peta- 
taj skribi kaj demandi al S. Roslo- 
niec Asocio de Esperantistoj en Polu- 
jo WARSZA\VA ul. Kozia 3, Polujo. 

E1 Bulgarujo. 

Ŝtata eldonejo, ek de Januaro ’57 
eldonos monatan gazeton 32 paĝan, 
riĉe ilustritan, tute en Esperanto. La 
enhavo : pri Bulgaraj kulturo kaj 
ekonomio, arto, sporto. Ankaŭ parto 
pri Esperanto rnern. La titolo : t ,Nun- 
tempa Bulgario”. Formato : 21 x 26 
cm. Abonprezo : 4 rubloj ; 1 Usona 
dolaro, 7 Anglaj ŝilingoj ; 350 Fran- 
caj Frankoj. 

Mendu kaj sendu monon al Bulgara 
Esperantista Asocio SOPTA Bulv. Sta- 
lin 40, Bulgaruĵo. 

Ankoraŭ el Bulgarujo. 

La junulara sekcio proponas al ĉiuj 
gesamideanoj en la mondo ke la Eo. 
grupoj posedu amatoran radiostacion. 
La junaj Bulgaraj esperantistoj jam 
agas en tiu direkto kaj volas helpi 
ĉiujn. Skribu al la komisiito : Stojĉo 
Dimitrov Stojĉev str. Simeon I Nr. 
164 SOFIA 3, Bulgarujo. 


Dek ses karikaturaj desegnoj aldo- 
nas ankoraŭ pli da spico al la jam 
spicita enhavo. 

Pri bonstila lingvaĵo garantias la 
nomo de Szilagyi. Foresto de j en vi - 
rinoj, kiu estiĝis sendube pro okaza 
malatento. Mi iom miris pri la uzo 
de ujo, io kaj lando intermikse por 
landnomoj. Fine : la vorto hermelino 
estas superflua, ĉar por tiu rabobeste- 
to jam ekzistas nomo en Esperanto: 
ermeno. 

Rakomendinda libreto, kiu postlasas 
al la leginto agrablajn impresojn pri 
la popoloj en la nordo. 

G. J. D. 

* =*= 

D-ro R. L. Soni. EKRIGARDO AL 
BUDHISMO. (Tradukita el la angla. 
Eldonis: Budhana Ligo Esperantista. 
Broŝ., Jf7 p., 12 x 18. Prezo: 9 pencoj, 
havebla de f-ino M. E. Boivden, ,,Cla - 
rach ,} , Abbey Drive, Gronant, Presta- 
tyn, North Wales, Britujo). 

La broŝuro prezentas tre koncizan 
enkondukon al la budaisma doktrino, 
proponata al la multokupita leganto, 
neinformata pri enhavo kaj potencoj de 
budaismo. Gi celas servi la budaisman 
movadon kaj pli bonan komprenon inter 
budaistoj kaj la cetera mondo, por ke 
per la renaskiĝo de budaismo la mondo 
povu saviĝi. 

Estas montrataj kelkaj fundamentaj 
doktrinoj de budaismo. La mondo estas 


malsana pro la suferado kiun kaŭzas 
la avido, t.e. la egoisma deziro asociiĝi 
kun ĉio kion ni amas kaj disiĝi de ĉio 
kion ni malamas. Tiuj egoismaj deziroj 
kutime kondukas al seniluziiĝo, al suf- 
erado. Por forigi la suferadon la homo 
superregu tiujn avidojn sekvante la vo- 
jon de mem-venko, vojon kiu kondukas 
al Nirvano, la stato de perfekta ripozo, 
foresto de deziro, iluzio kaj malĝojo. 
Menciinte la plej gravajn kontribuaĵojn 
kiujn budaismo faris en la pasinteco 
por la bono de la mondo, la broŝuro 
proklamas ke la okcidenta civilizacio 
urĝe bezonas la forton de la racia, su- 
blima religio, konsolo kaj espero de tri- 
ono de la homaro, por eskapi la terur- 
aĵojn de nova mondmilito kaj atingi 
feliĉon, prosperon kaj pacon. 

F. C. 

* * 

& 

Gaston Waringhicn ,,ESEOJ ,y I Brte- 
tro , 236 p. Formato: 16 x 32,5 cm. Kun 
foto pri la aŭtoro. Eldonis: „Stafeto ,} ; 
Juan Regulo Prez, La Laguna, Kanari - 
aj Insuloj. Prezo: 1,80 Us. dolaroj 4- 
sendkostoj. 

Mi ne komprenas ke tiun sesan eldo- 
non de „Stafeto” iu recenzinto povis 
nomi luksa eldono. Tia ĝi tute ne estas. 
Komparu nur ekz. kun la Nord-Eŭropaj 
Esperantaj eldonaĵoj. Teknike ĝi estas 
eĉ malbona; ĉar post legado oni certe 
perdis la kovrilon. Sed jes la eldono 
plaĉas; bona papero kaj klara litero. 
La foto pri la verkinto estas de la stu- 
dio Lorelle el Parizo. Laŭ mi ĝi (mi ne 
diras li!) estas malbela. Eble pro la 
fakto ke ĝi estas studo kaj eble volas 
havi signifon. La tuta supra duono mon- 
tras la frunton (kun kelkaj haroj!). La 
aliaj partoj de la kapo sur la malsupra 
duono. Sed plej gravas la enhavo de la 
libro. Tiu estas absolute rimarkinda. 
WariDghien estas certe multflanka ta- 
lentulo. Do ankaŭ varia enhavo. Ne ke 
ĉiuj eseoj estas egalvoraj. Tute ne. ekz. 
inter la eseoj kiuj vekas la ridemon mi 
ne tiom ŝatis „Unu horo kun la Piratoj” 
kaj certe ne la ,,Kontribuo Modesta pri 
la Ŝercologo” kiu estas laŭ mi malsuk- 
cesinta, kiom la „Demono de la prese- 
raroj” kiu estas vere bonege skribita. 
En la dua parto la „Esperantistaj Silu- 
etoj” estas kun vervo priskribitaj kaj 
tiuj eseoj estas tre rekreaj. Eĉ kortuŝa 
estas tiu pri Helmi Dresen. La eseo pri 
Eŭgeno Lanti montras en kiu grado 
Esperanto povas plenigi, eĉ posedi la 
animon de iu homo kaj kiom da ideo- 
logia valoro kuŝas en Espero. Tiun ĉiuj 
Esperantistoj devus legi. Legu kaj de- 
batu dum grupkunvenoj! Same absolute 
ĉiuj samideanoj devus legi la eseon ,,Es- 
peranto kaj la kompara Literaturo”. 
Ĝi pritraktas eldiron de la fama Franca 
filologo Antoine Meilleit rilate la nai- 
vecon de esperantistoj kiuj volas traduki 
elstarajn verkojn de la literaturo. Kiu 
el ni kapablus bone kaj klare kaj kom- 
plete kontraŭargumenti ? En tiu eseo li 
trovas la ĝustan respondon, objektivan, 
adekvatan. 

(daŭrigo p. 10) 

FLANDRA ESPERANTISTO 


(daŭrigo de p. 9) 

Mi ne volas priparoli tie-ĉi ĉiujn du- 
dek eseojn. Mi ankaŭ ne volas priparoli 
la lingvon. Ne mi (kiu?) devas dikti 
al "VVaringhien iun lecionon. La libro es- 
tas certe ne por komencantoj. Sed jes 
ĝi estas libro kiu pruvas ke valoras la 
penon linlerni Esperanton. Tia libro es- 
tas unu de la rekompencoj post la pe- 
nado el la studado pri nia lingvo. Mi 
fme aldonu ke en estas 12 paĝa glosa- 
reto pri teknikaj vortoj, propraj nornoj 
ktp. kaj ke estas ankoraŭ kelkaj pres 
eraroj krom tiuj de la postĝustiga listo 
ekz. p. 104 linio 20 kaj p. 108 linio 21. 

Kiam en mia kolegia tempo iu profe- 
soro volis kun entuziasmo rekomendi 
al ni libron, li diris uzante Latinlingvan 
formulon: tolle et lege. Same mi nun 
diras al vi, kara legant(in)o: prenu 
(t.e. aĉetu!) kaj legu! 

NYT 

% * 

# 

Martinus. LA IDEALA NUTRAJO. 

(El la dana tradukis C. Graversen. El - 
donis: La Spirit-scienca Instituto de 
Martinus, Kopenhago, 1956. Bind., 99 
p., 12 x 18,5). 

Per ,,sciencaj analizoj” Martinus es- 
ploras la demandon pri la ideala nutra- 
ĵo de la nuntempa homo. Nur malmul- 
taj el la civilizitaj homoj, li diras, estas 
absolute sanaj. Tion ili ŝuldas al la ne- 
taŭgaj ĝuaĵoj (narkotaj kaj ebriigaj 
substancoj) kaĵ precipe al la nenaturaj 
nutraĵoj kiujn ili konsumas. 

La instinkto preskaŭ perfekte pro- 
tektas la bestojn kontraŭ eraro en la 
nutradmaniero. Sed, kvankam la fizika 
vivo de homo ŝajne similas al t.iu de 
besto, li jam staras sur multe pli alta 
evoluŝtupo dank’ al sia daŭre disvolvi- 
ĝanta inteligento. Dume lia instinkto 
pli kaj pli kripliĝas kaj nc plu funkoias 
kiel fidinda gvidilo pri nutrado. En ia 
estonta reinkarniĝo ĝi eĉ tute malaperos. 

La nuna homo malbone sin nutras 
konsumante viandon, fiŝojn, k.s. Lia. or- 
ganismo jam bezonas pli delikatajn 
substancojn por sia konservado, ĉar tiuj 
menciitaj kadavraĵoj kreas vibradon kiu 
kontraŭagas la normalan funkciadon 
de la organismo kiu baldaŭ ruiniĝas 
kaĵ mortas. La ideala homa nutraĵo 
estas la pura karno de maturaj manĝe- 
blaj fruktoj. Sed la organismo de la 
nuna kulturita homo ankoraŭ ne adap- 
tiĝis al tiu nutromaniero. Pleje taŭgas 
nuntempe nutraĵo konsistanta parte el 
fruktokarno, parte el produktoj el la 
vegetala regno, inter kiuj la nefacile 
digesteblaj estu kuiritaj. 

Kiam la homo estos atinginta la fi- 
nan stadion de sia plidelikatiĝo, li ĉer- 
pos sian tutan nutraĵon senpere el la 
aero. 

Ankaŭ la altaj moralaj leĝoj, diras 
Martinus, postulas ke li forlasu la kon- 
sumadon de animalaĵoj. La dieca ordono 
ja tekstas: „Ne mortigu”, kaĵ ne: ,,Ne 
mortigu homojn”. Li ne rajtas, buĉante 
bestojn, forrabi de ili parton de ilia 
normala vivtempo. Plie, konsumante 


animalaĵojn, la homo akcelas al si tro 
fruan morton, fariĝas sinmortiganto. 

Tiu tendenco al murdado necese retro- 
viĝos en la homa estulo kiam li poste 
denove enkarniĝos. Nur kiam ĉesos la 
amasmurdado en lia korpo, nur tiam 
estiĝos ankaŭ la universala paco ekster 
li. La granda amleĝo plenumiĝos, kiam 
la homo sin nutros per pura fruktokar- 
no, kies destino estas esti konsumata 
de iu organismo. 

En tiuj „sciencaj analizoj” Martinus 
interteksas personajn konsiderojn pri 
fiziologio, heredeco, metempsikozo, mo- 
ralo, vegetarismo, kuirarto, k.t.p., spicas 
ĉion per teknikaj terminoj, prunteprenas 
komparojn el la kampo ekz. de la elek- 
tro, enkondukas siajn asertojn per abun- 
daj ,,do” kies interligan forton la ordi- 
nara leganto ne sukcesas kapti, fojon 
post foje resendas al sia ĉefverko ,,La 
Libro de Vivo” kiam pravigo de liaj 
premisoj fariĝas tro komplika. Ne mi- 
rigus, se la leganto tutsimple rezignus 
pri kompreno de verketo, kiu tamen 
impresas kvazaŭ vulgariga pro la sen- 
ĉesa kaj multvorta ripetado de la pli 
simplaj nocioj, kaj se li seninteresiĝe 
lasus al fakuloj la zorgon malimpliki 
la fadenojn de ĝia rezonado kaj decidi 
pri la scienceco de la proponitaj teorioj. 

Pri la lingvo, kontrolita de la SAT 
Literatura Komitato, ne estu riproĉo. 
Ankaŭ la papero, preso, bindo estas 
bonegaj. 

Fr. O. 


U.N.E.S.C.O, - Novajoj 

HINDUJO PLANAS KULTURAJN 
OKAZAJOJN POR „UNESKO-MONA- 
TO”. 

La Registaro de Hinduĵo pretigis 
programon de kulturaj okazaĵoj, in- 
kluzive festivalojn, ekspoziciojn kaj 
montradon de filmoj, okazontaj dum 
la „Unesco-Monato” - t.e., la periodo 
de la Naŭa Sesio de la Ĝenerala Kon- 
ferenco de UNESCO, kiu malfermi- 
ĝas en New Delhi la 5-an de novem- 
bro. 

Dum la monato, serio de operaj kaj 
dramaj produktaĵoj, koncertoj, bale- 
doj kaj filmmontradoj donos al la 
Delegitoj larĝan ideon pri la varieco 
de la hinda kultura vivo. Oni difinis 
unu vesperon por la prezentado de 
baledo kaj muziko por infanoj. 

Inter la interesaj tradiciaj okaza- 
ĵoj estos ekspozicio de la antikva hin- 
da arto desegni portretojn sur akvo, 
kaj historia spektaklo de vestaĵoj por- 
titaj en diversaj partoj de Hindujo de 
la 7-a ĝis la 18-a jarcentoj. 

FINNLANDO ALIĜAS AL UNESKO 

Finnlando aliĝis al la Eduka, Sĉi- 
enca kaj Kultura Organizaĵo de la 
Unuiĝintaj Nacioj. La 11-an de ok- 
tobro, la Finna Ambasadoro en Lon- 
dono subskribis la Konstitucion de 
Unesko ĉe la Brita Ministrejo por Ek- 


,,Grajnoj en Vento” 

La Tutmondaj Interlernejaj Ron- 
doj, Centro en Bienne — Biel, Svis- 
lando, alvokas la tutmondan Esperan- 
tistaron por urĝa financa helpo! Por 
la disvastigado de Esperanto ĉe la in- 
fanoĵ, por la venko de la universala 
lingvo, por la afero de la Paco sur la 
Terglobo, ni akceptis grandegan tas- 
kon. En la momento, kiam multegaj 
leteroj alvenas ĉiutage al la Centro 
(tri rondoj en elementaj lernejoj jam 
funkcias, du aliaj formiĝas), niaj els- 
pezoj fariĝis ne plu elteneblaj: Ju pli 
da rondoj, des pli da elspezoj! 

Modesta salajro de instruisto en 
popollernejoj ne plu sufiĉas. 

Ĉar „Graĵnoj en Vento” rariĝis en- 
trepreno tutmonda, ĝi fariĝis ankaŭ 
via. Same kiel ni, vi ja deziras ĝian 
sukceson! Tiucele ni ĵus malfermis 
poŝtĉekkonton; 

N-ro IVa 9485 

Marcel Erbetta, rue des Pins 66 
Biel — Bienne 7 

Instruistoj! Ni kovru la tutan Ter- 
globon per rondoj „Grajnoj en Ven- 
to”! Sindonaj Esperantistoj kunlabo- 
ru al nia gravega entrepreno, finan- 
ce helpante! 

La iniciatinto de la rondoj : 

Marcel Erbetta 
instruisto en popollernejo. 


sterlandaj Aferoĵ en Londono, kaj de- 
ponis la akceptilon de sia registaro. 
Unesko nun havas 77 Membro-ŝtatojn. 

1956 KALINGA-PREMIO ALJUĜITA 
AL PROF. GEORGE GAMOW 

Profesoro George Gamow, de la 
Universitato en Colorado, ricevis la 
Kalinga-Premion en valoro de 1,000 
pundoj por sia laboro por popularigt 
la sciencon. 

Unesko proponas ĉiujare tiun pre- 
mion sur bazo de mondonaco, kiun 
faris s-ro B. Patnaik, ano de la Leĝa 
Kunveno de la hinda ŝtato Orissa, kiu 
fondis la premion, tiel por rekoni kom- 
petentan interpretadon de scienco al 
la ĝenerala publiko, kiel por pliforti- 
gi ligojn inter Hindujo kaj sciencis- 
toj de ĉiuj nacioj . Ĝi portas la nomon 
de Kalinga, la hinda imperio, kiun 
konkeris antaŭ pli ol 2,000 jaroj A- 
soka, tiakoste, ke li ĵuris neniam plu 
fari militon. 

Antaŭaj gajnintoj de la premio es- 
tis: Prof. Louis de Broglie, 1952; D-ro 
Julian Huxley, 1953 ; Waldemar 
Kaempffert, 1954; kaj D-ro August 
Pi Suner, 1955. 

Laŭ Unesco-Features 
kaj U.E.A.-Informservo 



